# வார்ப்புரு:நடப்பு நிகழ்வுகள்/நடப்பு மாதச் செய்திகள் சனவரி 2015

- சனவரி 31:
  - உக்ரைனும், உருசிய-சார்பு கிளர்ச்சியாளர்களும் புதிய அமைதிப் பேச்சுகளை ஆரம்பித்தனர். (ராய்ட்டர்சு)
  - ஹூட்டு போராளிகள் மீது கொங்கோ போரை ஆரம்பித்தது. (ஏஃப்பி)
  - இசுலாமிய தேசக் கிளர்ச்சியாளர்கள் சப்பானியப் பயணக் கைதி ஒருவரை சிரச்சேதம் செய்யும் காணொளியை வெளியிட்டனர். (அல்ஜசீரா)
  - குயின்ஸ்லாந்து நாடாளுமன்றத் தேர்தலில் தொழிற்கட்சி வெற்றி பெற்றது. (ஏபிசி)
  - மாஸ்கோவில் உள்ள பொது நூலகம் ஒன்றில் இடம்பெற்ற தீவிபத்தில் பல்லாயிரக்கணக்கான ஆவணங்கள் எரிந்தன. (டைம்சு ஒஃப் இந்தியா)
  - வங்காளதேசம், டாக்காவில் உள்ள நெகிழித் தொழிற்சாலை ஒன்றில் ஏற்பட்ட தீவிபத்தில் குறைந்தது 13 பேர் கொல்லப்பட்டனர். (பிபிசி)
  - 2015 ஆஸ்திரேலிய டென்னிஸ் திறந்த சுற்று பெண்கள் இறுதிப் போட்டியில் அமெரிக்கர் செரீனா வில்லியம்ஸ் உருசியாவின் மரியா சரப்போவாவை 6–3, 7–6 (5) என்ற கணக்கில் வென்றார். (ஏஏபி)
  - 2015 ஆசியக் கிண்ணம் (காற்பந்து): சிட்னியில் நடைபெற்ற இறுதிப் போட்டியில் ஆத்திரேலிய அணி தென்கொரியயாணியை 2–1 என்ற கணக்கில் வென்றது. (ஏபிசி)
- சனவரி 30:
  - பாக்கித்தான், சிந்து மாகாணத்தில் சுணி போராளிகள் சியா பள்ளிவாசல் ஒன்றைத் தாக்கி குறைந்தது 40 பேரைக் கொன்றனர். (பிபிசி)
  - ஈராக்கில் கிர்க்குக் மாகாணத்தில் இசுலாமிய தேசக் கிளர்ச்சியாளர்கள் குர்திய இராணுவத் தளபதி ஒருவரைக் கொன்றனர். (ஏஎஃப்பி)
  - உக்ரைன், தோனெத்ஸ்க்கில் எறிகணைத் தாக்குதலில் 12 பொதுமக்கள் கொல்லப்பட்டனர். (ஏபி)
  - அதிர்வுப் பிணைப்பு என்ற புதிய வகை வேதியியற் பிணைப்பு ஒன்றைத் தாம் கண்டுபிடித்திருப்பதாக செருமனி வேதியியலாளர்கள் அறிவித்துள்ளனர். (சயன்டிஃபிக் அமெரிக்கன்)
- சனவரி 29:
  - சியா இசுலாம் ஹௌத்தி போராளிகள் யெமன் தலைநகரில் உள்ள இராணுவத் தளம் ஒன்றைக் கைப்பற்றினர். (வால்ஸ்ட்ரீட் ஜர்னல்)
  - பிலிப்பீன்சின் பொருளாதாரம் 2014 ஆம் ஆண்டில் 6% இற்கும் அதிகமாக உயந்தது. ஆசியாவில் சீனாவுக்கு அடுத்ததாக மிக விரைவாக வளர்ந்து வரும் நாடானது. (எக்கொனொமிக்சு டைம்சு)
  - மலேசியா எயர்லைன்ஸ் விமானம் 370 காணாமல் போனமை ஒரு விபத்து என மலேசியா அதிகாரபூர்வமாக அறிவித்தது. இதன் மூலம், காணாமல் போனவர்களின் உறவினர்கள் நட்டஈடு கோர வழி ஏற்பட்டுள்ளது. (யூஎஸ்ஏ டுடே)
- சனவரி 28:
  - இலங்கையின் தலைமை நீதிபதி மொகான் பீரிசை அரசுத்தலைவர் மைத்திரிபால சிறிசேன பதவியில் இருந்து அகற்றி, சிராணி பண்டாரநாயக்காவை மீண்டும் தலைமை நீதிபதியாக நியமித்தார். (டெய்லிமிரர்)
  - இலங்கையின் முன்னாள் இராணுவத் தலைவர் சரத் பொன்சேகாவின் குடியுரிமை, மற்றும் அவரது நான்கு நட்சத்திர ஜெனரல், பதக்கங்கள், ஓய்வூதியம் மற்றும் இதர சலுகைகள் அனைத்தும் வழங்கப்பட்டுள்ளது (தமிழ்மிரர்)
  - சீனாவின் யுவான் உலகில் அதிகம் புழங்கும் 5வது நாணயமாக அறிவிக்கப்பட்டது. (ஏபி)
  - ஆத்திரேலியக் கடற்பரப்பில் சட்டவிரோதமாக நுழைந்த 157 இலங்கை ஏதிலிகளை ஆத்திரேலிய அதிகாரிகள் தடுத்து வைத்தமை சட்டபூர்வமானது என அந்நாட்டின் உயர் நீதிமன்றம் தீர்ப்பளித்தது. (ஏபிசி)
  - வெனிசுவேலாவிற்கு அணு குண்டு தயாரிக்க உதவிய அமெரிக்காவின் இயற்பியலாளர் லியனார்டோ மாச்செரோனி என்பவருக்கு நியூ மெக்சிகோ நீதிம்ன்றம் ஒன்று 5-ஆண்டுகள் சிறைந்த்தண்டனை விதித்துத் தீர்ப்பளித்தது. (ஏபி)
- சனவரி 27:
  - சுன்னாகம் நிலத்தடி நீர் மாசடைவு: இலங்கையின் வடக்கே சுன்னாகம் நொதெர்ன் பவர் நிறுவனத்தின் செயற்பாடுகளை மறு அறிவித்தல் வரும் வரை நிறுத்துமாறு மல்லாகம் நீதிமன்றம் உத்தரவிட்டது. (பிபிசி)
  - பூமிக்கு அருகே வந்த 2004 பிஎல்86 என்ற சிறுகோளுக்கென தனியானதொரு நிலவு இருப்பதை நாசா அறிவியலாளர்கள் கண்டுபிடித்தனர். (பிபிசி)
- சனவரி 26:
  - சிரியாவின் கோபானி நகரின் 90% பகுதிகளை குர்தியப் போராளிகள் கைப்பற்றினர். (சீஎனென்)
  - இந்திய அரசு தமிழறிஞர் ஜோர்ஜ் எல். ஹார்ட்டிற்கு பத்மசிறீ விருதும், பில் கேட்ஸ், அவரது மனைவி மெலின்டா ஆகியோருக்கு பத்ம பூசன் விருதும் வழங்கியது. (ராய்ட்டர்சு),(இந்திய அரசு)
  - கிரேக்க எப்-16 ஜெட் வானூர்தி தெற்கு எசுப்பானியாவில் வீழ்ந்ததில் 11 பேர் கொல்லப்பட்டனர், 20 பேர் காயமடைந்தனர். (ஏபி)
  - வெள்ளை மாளிகையின் புற்தரைகளில் ஆளில்லாத வானூர்தி ஒன்று கண்டுபிடிக்கப்பட்டது. (ஏபி)
  - இங்கிலாந்து திருச்சபை தனது முதலாவது பெண் ஆயராக லிபி லேயர் என்பவரை நியமித்தது. (ஏபி)
- சனவரி 25:
  - பிலிப்பீன்சில் மோரோ போராளிகளுக்கும் காவல்துறையினருக்கும் இடையில் இடம்பெற்ற மோதலில் 30 முதல் 50 பேர் வரை கொல்லப்பட்டனர். (ராய்ட்டர்சு)
  - இந்தியாவிற்கு மூன்று-நாள் பயணம் மேற்கொண்ட அமெரிக்க அரசுத்தலைவர் பராக் ஒபாமா பிரதமர் நரேந்திர மோதியை சந்தித்தார். (யூஎஸ்ஏ டுடே)
  - நாசாவின் நியூ ஹரைசன்ஸ் விண்கலம் ஒன்பது ஆண்டுகள் 5 பில்லியன் கிமீ தூரன் பயணித்து புளூட்டோ குறுங்கோளை நெருங்கியுள்ளது. இது சூலை 17 இல் இது புளூட்டோவின் மிக அண்மைப் புள்ளையை அடையும். (பிபிசி)
- சனவரி 24:
  - உக்ரைனின் மரியுபோல் நகர சந்தை ஒன்றில் ஏவுகணைத் தாக்குதல் நடத்தப்பட்டதில் 27 பேர் உயிரிழந்தனர், 90 பேர் காயமடைந்தனர். உருசிய-சார்பு கிளர்ச்சியாளர்கள் உரிமை கோரினர். (ஏபி)
  - இசுலாமிய தேச கிளர்ச்சியாளர்கள் தாம் பிடித்து வைத்திருந்த சப்பானியப் பணயக் கைதி ஒருவரைக் கொன்று விட்டதாக அறிவித்தனர். (பிபிசி)
  - சாம்பியா அரசுத்தலைவர் தேர்தலில் ஆளும் கட்சியின் வேட்பாளர் எட்கார் லுங்கு வெற்றி பெற்றார். (ஏபிசி)
- சனவரி 23:
  - ஊழிநாள் கடிகாரம் இரண்டு நிமிடங்கள் முன்னோக்கி நகர்த்தப்பட்டது. (கார்டியன்) (இன்டிபென்டென்ட்)
  - சவூதி மன்னர் அப்துல்லா 90வது அகவையில் காலமானார். இவரது உடன்பிறவா சகோதரர் அப்துல் அசீசு மன்னரானார். (சீஎனென்)
- சனவரி 22:
  - உக்ரைனின் கிழக்கே தோனெத்ஸ்க் ந்கரில் பேருந்து ஒன்றில் இடம்பெற்ற குண்டுவெடிப்பில் 13 பேர் கொல்லப்பட்டனர். (பிபிசி)
  - யெமன் அரசுத்தலைவர், பிரதமர் உட்பட யெமனிய அமைச்சரவை உறுப்பினர்கள் பதவி விலகினர். (சீனென்)
- சனவரி 21:
  - இலங்கையின் முன்னாள் இராணுவத் தளபதி சரத் பொன்சேகாவிற்கு அரசியலமைப்பின் 34வது பிரிவுக்கு அமைய அரசுத்தலைவர் மைத்திரிபால சிறிசேன பொது மன்னிப்பு வழங்கினார். வாக்குரிமையுடன் இழந்த அனைத்தையும் அவர் பெறுகிறார். (தினகரன்)
  - இஸ்ரேலின் டெல் அவிவ் நகரில் பேருந்து ஒன்றில் 13 பேர் மீது மேற்குக் கரையைச் சேர்ந்த பலத்தீனர் ஒருவர் கத்தியால் குத்திக் காயப்படுத்தினார். (நியூயோர்க் டைம்சு)
  - மெக்சிக்கோவின் கொலிமா எரிமலை வெடித்தது. (ஏபிசி)
- சனவரி 20:
  - யெமனில் ஹவுத்தி கிளர்ச்சியாளர்கள் அரசுத்தலைவரின் மாளிகையைக் கைப்பற்றினர். (வாசிங்டன் போஸ்D)
  - இசுலாமிய தேசக் கிளர்ச்சியாளர்கள் $200 மில்லியன்களைத் தராவிட்டால் தாம் பிடித்து வைத்திருக்கும் இரண்டு யப்பானியர்களைக் கொல்லப்போவதாக எச்சரித்துள்ளனர். (ராய்ட்டர்சு)
  - சாம்பியாவில் அரசுத்தலைவர் தேர்தல் நடைபெற்றது. (ஏஎஃப்பி)
- சனவரி 19:
  - சிரியாவின் கோபானி நகரில் குர்தியப் போராளிகள் இசுலாமிய தேசக் கிளர்ச்சியாளர்கள் 11 பேரைக் கொன்று மெஷ்டெனு மலைப் பகுதியைக் கைப்பற்றினர். (பிபிசி)
  - யெமனில் ஹவுத்தி கிளர்ச்சியாளர்கள் பிரதமரின் இல்லத்தைச் சுற்றி வளைத்தனர். (ஆர்டி)
  - டோன் விண்கலம் சிரிசு குறுங்கோளில் இருந்து 238,000 மைல்களில் அதனை அணுகும் புதிய புகைப்படங்களை நாசா வெளியிட்டது. சிறுகோள் படை between செவ்வாய்க்கும் வியாழனுக்கும் இடையில் உள்ள சிறுகோள் படைகளில் மிகப் பெரும் குறுங்கோள் சிரிசு ஆகும். 2015 மார்ச் 6 இல் டோன் சிரிசுவின் சுற்றுவட்டத்திற்குள் வரும். (BBC),(NASA)
- சனவரி 18:
  - திருத்தந்தை பிரான்சிசு மணிலா நகரில் நடத்திய திருப்பலி பூசையில் 3 மில்லியன் மக்கள் பெரும் மழையையும் பொருட்படுத்தாது கூடினர். (சீஎனென்)
  - இந்தோனேசியாவில் போதைப் பொருள் கடத்திய குற்றத்திற்காக இந்தோனேசியப் பெண் ஒருவருக்கும், மற்றும் பிரேசில், நெதர்லாந்து, வியட்நாம், மலாவி, நைஜீரியா நாடுகளை சேர்ந்த 5 பேருக்கும் சுட்டுக் கொல்லப்படும் மரணதண்டனை நிறைவேற்றப்பட்டது. (நியூஸ்.கொம்)
  - இசுரேலிய உலங்குவானூர்தி சிரியாவில் நடத்திய தாக்குதலில் ஆறு ஹிஸ்புல்லா இயக்கத்தினர் கொல்லப்பட்டனர். (ராய்ட்டர்சு)
  - இந்தியாவின் பீகார் மாநிலத்தில் சராயன் என்ற கிராமத்தில் இந்துக்களுக்கும் முஸ்லிம்களுக்கும் இடையில் இடம்பெற்ற வன்முறைகளில் மூன்று முசுலிம்கள் உயிருடன் எரித்துக் கொல்லப்பட்டனர். (ஏபி)
  - தென்னாப்பிரிக்காவின் ஏ பி டி வில்லியர்ஸ் ஒருநாள் துடுப்பாட்டத்தில் மேற்கிந்திய அணிகளுக்கு எதிராக விளையாடி 31 பந்துகளில் 100 ஓட்டங்களை எடுத்து வரலாற்றில் மிக விரைவான ஓட்டங்களை எடுத்த வீரர் என்ற சாதனையைப் படைத்தார். (பிபிசி)
- சனவரி 17:
  - யெமன் அரசுத்தலைவரின் தலைமை அதிகாரி தலைநகர் சனாவில் கடத்தப்பட்டார். (ஏபி)
  - சார்லி எப்டோவிற்கு எதிராக நைஜரில் இடம்பெற்ற ஆர்ப்பாட்டங்களின் போது ஐந்து ஆர்ப்பாட்டக்காரர்கள் கொல்லப்பட்டனர். சில கிறித்தவ ஆலயங்கள் தீக்கிரையாக்கப்பட்டன. (பிபிசி)
- சனவரி 16:
  - போகோ அராம் தீவிரவாதிகளை எதிர்த்துப் போரிடுவதற்காக சாட் இராணுவத்தினர் கமரூன் சென்றனர். (ராய்ட்டர்சு)
  - கியூபாவில் உள்ள தனியார் நிறுவனங்களுக்குத் தேவையான உபகரணங்களை ஏற்றுமதி செய்வதற்கான கட்டுப்பாடுகளை ஐக்கிய அமெரிக்கா தளர்த்தியது. (யூஎஸ்ஏ டுடே)
  - 1880 இல் டரவுகள் சேர்க்கப்படுவது ஆரம்பமாகியதில் இருந்து 2014 ஆம் ஆண்டே அதி கூடிய வெப்பநிலை கொண்ட ஆண்டு என நாசா ஆய்வாளர்கள் தெரிவித்துள்ளனர். (சின்குவா)(நாசா)
  - 2003 ஆம் ஆண்டில் காணாமல் போன நாசாவின் பீகில் 2 விண்கலம் செவ்வாய் கோளில் இருப்பதை ஆய்வாளர்கள் கண்டறித்துள்ளனர். (டைம்சு ஒஃப் இந்தியா)
  - இலங்கை சுதந்திரக் கட்சியின் தலைமைப் பொறுப்பை முன்னாள் அரசுத்தலைவர் மகிந்த ராசபக்ச அரசுத்தலைவர் மைத்திரிபால சிறிசேனவிடம் கையளித்தார். (தி ஐலண்டு)(தி ஐலண்டு)
- சனவரி 15:
  - கிழக்கு பெல்ஜியத்தில் இரண்டு தீவிரவாத சந்தேக நபர்கள் காவல்துறையினரால் சுட்டுக் கொல்லப்பட்டனர். (பிபிசி)
  - திருத்தந்தை பிரான்சிசு மணிலா வந்து சேர்ந்தார். (நியூயோர்க் டைம்சு)
  - மலேசியாவின் தாப்பா நகரில் வட-தெற்கு விரைவுசாலயில் பேருந்து ஒன்று கவிழ்ந்து தீப்பிடித்ததில் எட்டு பேர் உயிரிழந்தனர். (ஸ்ட்ரெயிட் டைம்சு)
- சனவரி 14:
  - யோசேப்பு வாஸ் அடிகள் கொழும்பு நகரில் திருத்தந்தை பிரான்சிசுவினால் புனிதராகத் திருநிலைப்படுத்தப்பட்டார். (ஃபெர்ஸ்ட்போஸ்ட்)
  - திருத்தந்தை பிரான்சிசு இலங்கையின் வடக்கேயுள்ள மடு அன்னை ஆலயத்திற்குப் பயணம் செய்தார். (கத்தோலிக்கசெய்திகள்) (தமிழ்வின்)
  - இலங்கையின் ஊவா மாகாணசபையை ஐக்கிய தேசியக் கட்சி கைப்பற்றியது. ஹரின் பெர்னாண்டோ முதலமைச்சரானார். (தினகரன்)
  - அமெரிக்காவின் டெக்சஸ் மாநிலத்தில் கைதிகளைக் கொண்டு செல்லும் பேருந்து ஒன்று தொடருந்துடன் மோதியதில் எட்டு கைதிகள் உட்பட 10 பேர் உயிரிழந்தனர். (பிபிசி)
- சனவரி 13:
  - கிழக்கு உக்ரைனில் பயணிகள் பேருந்து ஒன்றின் மீது துப்பாக்கிச் சூடுகள் நடத்தப்பட்டதில் குறைந்தது 10 பேர் கொல்லப்பட்டனர். (ஏபிசி)
  - திருத்தந்தை பிரான்சிசு 6 நாட்கள் ஆசியப் பயணம் மேற்கொண்டு இலங்கை வந்து சேர்ந்தார். (பிபிசி)
  - மேற்கு ஆபிரிக்காவில் எபோலா நோய்ப் பரவல், 2014: நோய்த் தடுப்புக்காக சீனா மேலும் 232 இராணுவ மருத்துவப் பணியாளர்களை மேற்கு ஆப்பிரிக்காவிற்கு அனுப்பியது (ஏபி)
  - ஐரோப்பிய ஒன்றியத்தின் 5,000 இற்கும் மேற்பட்ட குடிமக்கள் மத்திய கிழக்கில் ஜிகாத் குழுக்களில் இணைந்துள்ளனர் என ஐரோப்பிய நாடாளுமன்றத்தில் அறிவிக்கப்பட்டது. (நியூடெய்லி)
- சனவரி 12:
  - தொங்காவில் உங்கா தொங்கா எரிமலை வெடித்தது. (நியூசிலாந்து வானொலி)
  - ஆர்மீனியாவில் உருசிய இராணுவத் தளத்தைச் சேர்ந்த இராணுவத்தினன் ஆர்மீனியக் குடும்பம் ஒன்றின் இரண்டு-வயதுக் குழந்தை உட்பட ஒரே குடும்பத்தைச் சேர்ந்த ஆறு பேரை சுட்டுக் கொன்றான். (ArmeniaNow),(அமெரிக்காநியூஸ்)
  - மொசாம்பிக்கில் நஞ்சு கலந்த பியர் அருந்திய 69 பேர் உயிரிழந்தனர். 169 பேர் மருத்துவமனையில் அனுமதிக்கப்பட்டனர். (ஏபிசி)
  - எசுபேசுஎக்சு சிஆர்எஸ்-5 சரக்கு விண்கலம் பன்னாட்டு விண்வெளி நிலையத்தை அடைந்தது. (ஏபி)
  - இலங்கை அரசுத் தலைவர் தேர்தல், 2015: இலங்கையில் 27 பேர் கொண்ட புதிய அமைச்சரவை அறிவிக்கப்பட்டது. (தமிழ்மிரர்)(தமிழ்மிரர்)(தமிழ்மிரர்)
- சனவரி 11:
  - *சார்லி ஹெப்டோ* துப்பாக்கிச்சூட்டில் இறந்தவர்களை நினைவுகூர்ந்து பாரிசு நகரில் பல உலகத் தலைவர்கள் உட்பட ஒரு மில்லியன் மக்கள் வரை கூடினர். (டெய்லிமெயில்)
  - *சார்லி எப்டோவின்* கார்ட்டூன்களை வெளியிடும் செருமானியப் பத்திரிகை மீது தாக்குதல் நடத்தப்பட்ட்டது. (ராய்ட்டர்சு)
  - நைஜீரியாவின் பொட்டிஸ்கம் நகரில் இரண்டு 10-வயது போகோ அராம் பெண்கள் நடத்திய தற்கொலைத் தாக்குதலில் இரு பெண்களும் உட்பட ஐவர் கொல்லப்பட்டனர். (ராய்ட்டர்சு)
  - இந்தோனேசியா ஏர்ஏசியா விமானம் 8501: விமான கருப்புப் பெட்டி கண்டுபிடிக்கப்பட்டதாக இந்தோனேசியா அறிவித்தது. (ஏபி)
  - குரோவாசியாவில் நடைபெற்ற அரசுத்தலைவர் தேர்தலில் வெளியுறவுத்துறை அமைச்சர் கொலின்டா கிராபர்-கித்தரோவிச் தற்போதைய தலைவர் ஈவோ யொசிப்போவிச்சை வென்றார். (பிபிசி)
  - இலங்கை அரசுத் தலைவர் தேர்தல், 2015: முன்னாள் அரசுத்தலைவர் மகிந்த ராசபக்ச ஆட்சிக் கவிழ்ப்புக்கு முயற்சி செய்தார் எனக் கூறப்படும் குற்றச்சாட்டுகளை இலங்கையின் புதிய அரசு விசாரணை செய்யும் என அறிவித்தது. (டொச்செவெல்லா)
- சனவரி 10:
  - பாக்கித்தான், ராவல்பிண்டி நகரில் சியா இசுலாம் பள்ளிவாசல் ஒன்றில் இடம்பெற்ற தற்கொலைத் தாக்குதலில் 7 பேர் கொல்லப்பட்டனர். (எஸ்பிஎஸ்)
  - நைஜீரியாவின் மைதுகிரி நகர சந்தையில் இடம்பெற்ற பெண் தற்கொலைத் தாக்குதல் ஒன்றில் 19 பேர் கொல்லப்பட்டனர். (வால்ஸ்ட்ரீட் ஜர்னல்)
  - பாக்கித்தான், கராச்சியில் பயணிகள் பேருந்து ஒன்று எண்ணெய்த் தாங்கி ஒன்றுடன் மோதியதில் 30 பேர் கொல்லப்பட்டனர். (டோன்)
  - ஆத்திரேலியா, மெல்பேர்ன் விமான நிலையத்தில் டைகர் ஏர்வேஸ் விமானத்தில் குண்டு வைக்கப்பட்டிருந்ததாக வதந்தி பரவியதை அடுத்து அங்கு விமான சேவைகள் பாதிப்படைந்தன. (நியூஸ்.கொம்)
- சனவரி 9:
  - இலங்கை அரசுத் தலைவர் தேர்தல், 2015: பொது எதிரணி வேட்பாளர் மைத்திரிபால சிறிசேன 51.28% வாக்குகள் பெற்று புதிய அரசுத்தலைவராகப் பொறுப்பேற்றார். பிரதமராக எதிர்க்கட்சித் தலைவர் ரணில் விக்கிரமசிங்க நியமிக்கப்பட்டார். (கார்டியன்)(பிபிசி)(பிபிசி)
  - இலங்கை அரசுத் தலைவர் தேர்தல், 2015: வட, கிழக்கு, மற்றும் மலையக மக்களால் அளிக்கப்பட்ட வாக்குகளிலேயே தான் தோல்வியடைந்துள்ளதாக முன்னாள் அரசுத்தலைவர் மகிந்த ராசபக்ச தெரிவித்தார். (பிபிசி)
  - பிரான்சின் டம்மார்ட்டின்-என்-கொயெல் நகரில் இரண்டு நபர்கள் அச்சுக்கூடம் ஒன்றைக் கைப்பற்றி பலரைப் பணயக் கைதிகளாகப் பிடித்தனர். இரு நபர்களும் சுட்டுக் கொல்லப்பட்டு, பணயக் கைதிகள் அனைவரும் விடுவிக்கப்பட்டனர். (எஸ்பிஎஸ்) (பிபிசி) (சிஎனென்)
  - பாரிஸ் நகரின் கிழக்கே யூதர்களின் அங்காடி ஒன்றில் நுழைந்த இருவர் குறைந்தது 16 பேரைப் பணயக் கைதிகளாகப் பிடித்தனர். காவல்துறையினர் நடத்திய பதில் தாக்குதலில் துப்பாக்கிதாரியும், 4 பணயக்கைதிகளும் கொல்லப்பட்டனர். (எரால்டுசன்) (எம்எஸ்என்) (பிபிசி)
  - 2015 பாகாப் படுகொலை: போகோ அராம் தீவிரவாதிகளின் தாக்குதல்களை அடுத்து நைஜீரியாவின் போர்னோ மாநிலத்தில் இருந்து பல்லாயிரக்கணக்கானோர் அயல்நாடான சாட்டினுள் சென்றனர். கங்காலா தீவில் ஆயிரத்திற்கும் அதிகமானோர் சிக்குண்டுள்ளனர். நைஜர், சாட் அமைதிப் படையினர் அங்கிருந்து வெளியேறினர். (யூஎன்எச்சிஆர்) (பிபிசி)
  - இசுலாமைக் கேலி செய்த குற்றத்திற்காக மனித உரிமைப் பதிவரான ராயிஃப் படாவி என்பவருக்கு சவூதி அரேபியா 10 ஆண்டுகள் சிறைத்தண்டனையும், 1000 கசையடிகளும் வழங்கியது. (பல்சு நைஜீரியா)
- சனவரி 8:
  - சார்லி ஹெப்டோ துப்பாக்கிச் சூடு: சந்தேக நபர் ஒருவர் காவல்துறையினரிடம் சரணடைந்தார். (சீஎனென்)
  - பிலிப்பீன்சில் அபாண்டே என்ற இதழின் பெண் செய்தியாளர் ஒருவர் இனந்தெரியாதோரால் சுட்டுக் கொல்லப்பட்டார். அரசுத்தலைவர் பெனிக்னோ அக்கீனோ III பதவியேற்ற பின்னர் இடம்பெற்ற 31வது ஊடகவியலாளர் கொலை இதுவாகும். (ராப்லர்)
  - இலங்கை அரசுத் தலைவர் தேர்தல், 2015: சராசரியாக 70 வீத வாக்குகள் பதிவானதாக தேர்தல் திணைக்களம் அறிவித்தது. (பிபிசி)(டெய்லிமிரர்)
  - நைஜீரியாவின் வட-கிழக்கே பாகா நகரைத் தாக்கிய போகோ அராம் தீவிரவாதிகள் 2,000 அதிகமான நகர மக்களைக் கொன்று வீதிகளில் போட்டனர். (பிபிசி)
  - இசுலாமியச் சட்டத்தின் அடிப்படையில் கிறித்துமசு பண்டிகைக் கொண்டாட்டங்கள அனைத்தையும் புரூணை தடை செய்டஹ்து. (ஐபிடி)
- சனவரி 7:
  - சார்லி ஹெப்டோ துப்பாக்கிச் சூடு: பாரிசு நகரில் உள்ள *சார்லி எப்டோ* இதழின் அலுவலகம் மீது இசுலாமியத் தீவிரவாதிகள் நடத்திய தாக்குதலில் 12 பேர் கொல்லப்பட்டனர், 10 பேர் காயமடைந்தனர். (பிபிசி)
  - சீனாவின் கூபெய் மாகாணத்தில் 2,800-ஆண்டுகள் பழமையான கல்லறை ஒன்றை தொல்லியலாளர்கள் கண்டுபிடித்துள்ளனர். (ஏன்சென்ட் ஒரிஜின்சு)
  - இந்தோனேசியா ஏர்ஏசியா விமானம் 8501 இன் வால் பகுதியைக் கண்டுபிடித்திருப்பதாக இந்தோனேசியா அறிவித்துள்ளது. (பிபிசி)
  - யெமன் தலைநகரில் காவல்துறைக் கல்வி நிலையம் ஒன்றின் முன்னால் வாகனக் குண்டு ஒன்று வெடித்ததில் 38 பேர் உயிரிழந்தனர், 50 பேர் காயமடைந்தனர். (ராய்ட்டர்சு)
  - ஆந்திரப் பிரதேசத்தில் பெனுக்கொண்டா என்ற இடத்தில் அரசுப் பேருந்து ஒன்று பள்ளம் ஒன்றில் வீழ்ந்ததில் 20 பேர் உயிரிழந்தனர். (டிஎன்ஏ)
  - பூமியைப் போன்ற தன்மைகள் கொண்ட எட்டு கோள்களை நாசாவின் கெப்லர் விண்கலம் கண்டுபிடித்துள்ளது. (பிபிசி)
- சனவரி 6:
  - காஷ்மீரில் இந்திய, பாக்கித்தான் படையினருக்கிடையே இடம்பெற்ற துப்பாக்கிப் பிரயோகத்தில் 5 பேர் கொல்லப்பட்டனர், ஆயிரத்துக்கும் அதிகமானோர் இடம்பெயர்ந்தனர். (என்டிரிவி), (பிபிசி)
  - புருண்டி தலைநகர் புசும்புராவில் ஆளும் கட்சியின் ஆதரவாளர்கள் மூவர் இராணுவ உடை அணிந்த துப்பாக்கி நபர்களால் சுட்டுக் கொல்லப்பட்டனர். (ஏஎஃப்பி)
  - 1995 இல் இந்தியாவின் சண்டிகரில் 18 பேர் உயிரிழந்த குண்டுவெடிப்பில் சம்பந்தப்பட்ட குர்மீத் சிங் என்பவரை தாய்லாந்து காவல்துறையினர் கைது செய்தனர். (ராய்ட்டர்சு)
  - ஈராக்கின் அன்பார் மாகாணத்தில் இசுலாமிய தேசக் கிளர்ச்சியாளர்களுடன் இடம்பெற்ற மோதலில் 23 ஈராக்கிய இராணுவத்தினரும், சுன்னி இசுலாம் போராளிகளும் கொல்லப்பட்டனர். (தி இந்து)
  - பாறை எண்ணெயின் விலை பாரல் ஒன்றுக்கு $48 ஆக விலை குறைந்தது. இது 2009 ஏப்ரலுக்குப் பின்னர் இதுவே மிகக் குறைந்த விலையாகும். (கேஜிஓ)
  - ஆக்சுபோர்டு அறிவியலாளர்கள் எபோலா தடுப்பூசியை 72 தன்னார்வலர்களுக்கு அறிமுகப்படுத்தியது. (பிபிசி)
  - கியூபாவும் ஐக்கிய அமெரிக்காவும் டிசம்பர் 2014 இல் செய்து கொண்ட ஒப்பந்தத்தின் அடிப்படையில் கியூபா அரசியல் கைதிகள் சிலரை விடுவித்தது. (கார்டியன்)
  - நாசாவின் கெப்லர் விண்கலம் உயிர் வாழத்தக்க மூன்று புதிய கோள்களைக் கண்டுபிடித்தது. (நியூஸ் லிமிட்டெட்)
- சனவரி 5:
  - வங்காளதேசத்தில் ஆளும் அவாமி லீக் கட்சி ஆதரவாளர்களுடன் இடம்பெற்ற மோதலில் இரண்டு எதிர்க்கட்சியினர் உயிரிழந்தனர். (பிபிசி)
  - சைப்பிரசைச் சேர்ந்த சரக்குக் கப்பல் ஒன்று இசுக்கொட்லாந்து அருகே மூழ்கியதில் 8 பேர் உயிரிழந்தனர். (ஏபி)
  - லிபியப் போர் விமானம் ஒன்று கிரேக்க எண்ணெய்க் கப்பல் ஒன்றைத் தாக்கியதில் இரு மாலுமிகள் கொல்லப்பட்டனர். (ராய்ட்டர்சு)
  - போகோ அராம் கிளர்ச்சியாளர்கள் நைஜீரியாவின் வடகிழக்கே பல நகரங்களையும், பாகா இராணுவ முகாமையும் கைப்பற்றினர். (வால்ஸ்ட்ட்ரீட் ஜர்னல்)
  - செக் தொல்லியலாளர்கள் கிமு 2300களில் வாழ்ந்த பண்டைய எகிப்திய அரசி மூன்றாம் கென்டகாவெசுவின் கல்லறையைக் கண்டுபிடித்தனர். (சீஎனென்)
  - கொரியப் போரின் போது இறந்த சீன மக்கள் விடுதலை இராணுவத்தினரின் உடல்களை சீனாவுக்கு அனுப்பும் என அந்நாடு அறிவித்தது. (யொன்ஹாப்)
- சனவரி 4:
  - பாக்கித்தானில் அல் காயிதாவுடன் தொடர்பு கொண்டுள்ளதாகக் கருதப்படும் எட்டு உசுபெக்குகள் அமெரிக்காவின் ஆளில்லா விமானத் தாக்குதலில் கொல்லப்பட்டனர். (சேனல் 9)
  - பாக்கித்தான் வான்படையினரின் தாக்குதலில் 31 தாலிபான்கள் கொல்லப்பட்டனர். (சேனல் 9)
  - 20 புதிய கர்தினால்களை திருத்தந்தை பிரான்சிசு நியமித்துள்ளார். இவர்களில் பெரும்பாலானோர் ஐரோப்பாவிற்கு வெளியே இருந்து வந்தவர்கள் ஆவர். (ராய்ட்டர்சு)
- சனவரி 3:
  - இத்தாலிக் கரைக்கப்பால் மாலுமிகளால் கைவிடப்பட்ட கப்பல் ஒன்றில் வந்த 360 குடியேறிகள் இத்தாலி வந்து சேர்ந்தனர். (பிபிசி)
  - தேர்வுத் துடுப்பாட்டத்தில் இலங்கை அணியின் குமார் சங்கக்கார அதிவிரைவான 12,000 ஓட்டங்களை எடுத்த முதல் துடுப்பாட்ட வீரர் என்ற சாதனையைப் பெற்றார். (பிபிசி)
  - ஆத்திரேலியாவின் தெற்கு ஆஸ்திரேலியாவிலும், விக்டோரியாவிலும் கடும் காட்டுத்தீ பரவி வருகின்றது. (பிபிசி)
- சனவரி 2:
  - இலங்கையின் வடக்கே தொடருந்து சேவை காங்கேசன்துறை வரை நீடிக்கப்பட்டது. (தமிழ்மிரர்)
  - சோமாலி அல் சபாப் தீவிரவாதிகள் இராணுவத் தளம் ஒன்றைத் தாக்கி ஏழு இராணுவத்தினரைக் கொன்றனர். (ராய்ட்டர்சு)
  - போகோ அராம் தீவிரவாதிகள் கமரூனில் பேருந்து ஒன்றைத் தாக்கி 11 பேரைக் கொன்றனர். (சீஎனென்)
- சனவரி 1:
  - சீனாவின் சங்காய் நகரில் இடம்பெற்ற புத்தாண்டுக் களியாட்ட விழாவின் போது ஏற்பட்ட நெரிசலில் சிக்கி 35 பேர் உயிரிழந்தனர். 40 பேர் காயமடைந்தனர். (பிபிசி)
  - யெமன் இப் நகரில் இடம்பெற்ற தற்கொலைக் குண்டுத் தாக்குதலில் 49 பேர் கொல்லப்பட்டனர். (ராய்ட்டர்சு)(ஏஎஃப்பி)
  - பலத்தீன் நாடு அனைத்துலகக் குற்றவியல் நீதிமன்றத்தில் இணைந்து செயலாற்ற ஒப்பந்தம் செய்தது. (வால்ஸ்ட்ரீட் ஜர்னல்)
  - லித்துவேனியா யூரோ நாணயத்தை தனது அதிகாரபூர்வ நாணயமாக ஏற்று, யூரோ வலயத்தின் 19வது உறுப்பு நாடாக இணைந்தது. (சீஎனென்)
  - உருசியா, கசக்ஸ்தான், பெலருஸ், ஆர்மீனியா ஆகிய நாடுகளுக்கிடையேயான யூரேசிய பொருளாதார ஒன்றியம் நடைமுறைக்கு வந்தது. (நொவினைட்)
  - செவ்வாயில் 10-ஆண்டுகளுக்கும் மேலாக உளவும் ஆப்பர்சூனிட்டி தளவுளவி ஞாபக ஆற்றலை இழந்துவருவதாக நாசா அறிவித்துள்ளது. (பிபிசி)